Тәрбие бастауы

Ұлтымыздың тарихындағы ұлы тойдың тойланып келе жатқанына 29 жыл. Тәуелсіз Қазақ елінің жирма тоғыз жылда жеткен биігі талайларды тамсандырды. Әлем жұрты алдында беделіміз асқақтап, мәртебеміз көтерілді. Бұл әрбір ел азаматының көкірегіне қуаныш ұялатып, жүрегін мақтаныш сезімі кернеді. Тәуелсіз республикамыздың гүлденуімен қатар, біздің де туған қаламыз ажарланып, көркейе түсті. Ауданымызда игі шаралар мен тың бастамалар жүзеге асырылды. Бұл ретте аудан басшысы Серік Зинабекұлы Зайнулдиннің айтулы еңбегіне бүкіл Зайсан халқы ризашылығын білдіруде. Ал осындай көрікті қаламыздың бір бұрышында бақытты балалықтың мекеніне айналған біздің бөбекжай-бақшамыз орналасқан. Бүгінгі таңда бөбекжай-бақшаның гүлденуі үшін көптеген игі істер мен жарқын бастамаларға жол ашылған. Бұл салада балабақша меңгерушісі міндетін атқарушы Жулдыз Нургазина, әдіскер-тәрбиеші Асел Қонақбаеваның айтарлықтай үлесі бар. Қазіргі таңдағы короновирустық инфекцияның таралуына байланысты, бөбекжай-бақшамыздағы барлық мерекелік шараларға, жиындарға тиым салынған. Ұжымдағы бірлік пен татулықтың, ұйымшылдықтың арқасында Тәуелсіздігіміздің 29 жылдығына байланысты тың өзгерістер бар. Тәрбиешілердің, музыка және дене тәрбиесі жетекшісінің ұйымдастыруымен балабақшада Зайсан өңірінің көрікті жерлері, «Туған өлкем» тақырыбында және қазақтың ұлттық бұрышы ұйымдастырылуда. Халқымыздың сан ғасырлар ұстанып келе жатқан салт-дәстүрін, әдет ғұрпын дәріптеу мақсатында және жас ұрпақтың бойына туған өлкемізге деген сүйіспеншілік сезімдерін ояту көзделген.

«Отан - отбасынан басталады» демекші, бүлдіршіндердің алғашқы баспалдағын қалап беру – әрбір ата-ананың міндеті. Ұлттық руани игіліктерді шырақ етіп, жаны мен тәні сау ұрпақ тәрбиелеу – біздің еншімізде.

Перизат Мағыперова, Зайсан қаласындағы «Ертөстік» бөбекжай-бақшасы тәрбиешісі